S’obri el Termini de Inscripció per a la Festa de les Paelles i la Cavalcada
Sin fecha

El proper dilluns 25 de juliol començarà el termini d’inscripcions i acabarà el divendres dia 5 d'agost a les 13 hores a les oficines municipals. S'estableix una aportació solidària d'1€ per comensal que s'entregarà en el moment de fer la inscripció. La quantitat recaptada es farà pública el dia de la festa i es donarà a associacions locals amb fins socials sense ànim de lucre.

L’any passat van haver-hi al voltant de 2000 assistents i més de 150 calders que omplien de fum i festa els carrers afectats.

Després del sopar començarà la nit jove amb l’actuació de l’afamada orquestra Malvarrosa.

Els organitzadors de la setmana de bous d’enguany prestaran servici de bar durant l’esdeveniment.

Per altra banda, tots els interessats en participar en la cavalcada del diumenge 14 d’agost tenen fins als dimarts 9 d’agost de temps per fer la inscripció a les oficines municipals. Aquest any la falla del Mercat ens ha preparat una animació inspirada en el mon del circ encapçalant la cavalcada. Un arlequí amb mono-cicle, les ballarines mes menudes de la falla, un ball representant una doma de lleons, un pallasso zancut fent piruetes i malabars, un taller ambulant de globus-flexia i ballarines disfressades d’animals de circ acompanyant la carrossa final, segur que faran gaudir de l’espectacle tant als menuts com als majors.